**Latvijas medību trofeju izstāde "Austrumlatgale 2017"**

**NOLIKUMS**

**Izstādes organizatori**: biedrība "Latvijas Mednieku savienība", LVM Ziemeļlatgales reģions un VMD Austrumlatgales virsmežniecība

# **Izstādes atbalstītāji:** SIA**,,**Rēzeknes gaļas kombināts”, AS ,,Ludzas mežrūpniecības saimniecība”, SIA Alba Ltd, SIA ,,Grupa Lukss”, Rēzeknes novada dome, Balvu novada dome, Latgales kultūrvēstures muzejs, Nacionālā Medību trofeju vērtēšanas komisija

# **Izstādes norises vieta:**Latgales kultūrvēstures muzejs, Rēzeknē

**Izstādes norises laiks:**no 10.03.2017. – 08.04.2017. atklāšana 10.03. - 15.00

**Izstādes darba laiks:**otrdienās, trešdienās, ceturtdienās, piektdienās – 10.00 - 17.00; sestdienās –10 - 16, svētdienās, pirmdienās – slēgts.

**Izstādes mērķis:**informēt un izglītot sabiedrību par medībām kā ekoloģiski un saimnieciski nepieciešamu nodarbošanos savvaļas medījamo dzīvnieku populāciju skaita regulēšanai. Iegūt datus par Latvijas medījamo dzīvnieku populāciju kvalitāti. Popularizēt selektīvas medības kā augstvērtīgu medību trofeju iegūšanai. Veicināt sabiedrības un mednieku savstarpējās sapratnes uzlabošanos.

**Dalībnieki:** izstādē piedalās mednieki ar savvaļā iegūtām medību trofejām, kas iegūtas Latvijā un citviet pasaulē 2012.-2017.gadam, kā arī ar agrāk iegūtām, bet līdz šim medību trofeju izstādē nevērtētām trofejām.

**Vērtēšana un apbalvošana:**medību trofejas tiks vērtētas pēc CIC metodikas. Visas novērtētās trofejas tiks iekļautas izstādes katalogā, ar medaļu novērtētās trofejas saņems atbilstošas medaļas.

**Trofeju iesniegšana vērtēšanai:**trofejas vērtēšanai tiek pieņemtas LVM Ziemeļlatgales reģiona birojā no **2017. gada 27.februāra– 3. martam no 9.00-17.00.**

Trofeju vērtēšana notiks 3. martā LVM Ziemeļlatgales reģiona birojā

**Trofeju noformējums:**medību trofejām, kas tiek iesniegtas vērtēšanai, jābūt pienācīgi sagatavotām eksponēšanai un arī vērtēšanai, kas nozīmē:

* staltbriežu un stirnu āžu ragiem, kā arī meža kuiļu ilkņiem jābūt viegli noņemamiem no medaljoniem un tikpat viegli pieliekamiem atpakaļ;
* plēsēju ādām jābūt dīrātām paklāja veidā.

Trofejas, kas nebūs atbilstoši noformētas, vērtētas netiks.

**Trofeju marķēšana:**katrai trofejai jābūt marķētai ar etiķeti, kas piestiprināta pie trofejas vai trofejas medaljona. Uz etiķetes norādīts trofejas īpašnieka vārds, uzvārds, tālruņa nr., trofejas iegūšanas vieta – virsmežniecība, pagasts, medību klubs – un trofejas iegūšanas gads.

**Trofeju izņemšana pēc izstādes:**pēc izstādes beigām trofejas, par saņemšanu parakstoties reģistra žurnālā, **jāizņem 15. 04.2017.**

**Papildu informācija:**Jānis Mikijanskis 29283580